Oud-VSA-kongreslid kruip weg in SA | Maroela Media
Oud-VSA-kongreslid kruip weg in SA
Mel Reynolds, 'n voormalige kongreslid van Amerika, sê hy kruip weg in Suid-Afrika nadat hy vroeër uit Zimbabwe gedeporteer is.
Reynolds het in 'n telefoniese onderhoud aan die Associated Press gesê hy glo hy word geteiken deur 'n geheime Zimbabwiese span oor inligting waaroor hy beskik van Amerikaanse sakemanne, veral van Chicago, wat onwettig handel dryf in Zimbabwe.
Hy het die Mugabe-regime beskuldig dat hulle twee weke gelede pornografieklagtes teen hom saamgeflans het om hom te diskrediteer. Hy is op 16 Februarie in hegtenis geneem nadat hy 'n paar dae in 'n tronk in Zimbabwe spandeer het. Die klagtes is later weens 'n tegniese punt laat vaar terwyl hy skuldig gepleit het dat hy Zimbabwe se immigrasiewette oortree het.
Hy is op 23 Februarie na Suid-Afrika gedeporteer nadat hy 'n boete van $100 (net meer as R1 000) betaal het. -SAPA